#### E L Ő T E R J E S Z T É S

### Szombathely Megyei Jogú Város Közgyűlésének Gazdasági és Városstratégiai Bizottságának 2017. december 11-i ülésére

*Javaslat Szombathely, Mátyás király u. 12. sz. előtt és a Szent Gellért u. – Rumi u. sarkán vendéglátó előkertek kihelyezésére*

**Mátyás király u. 12. sz. előtti közterületen vendéglátó előkert kihelyezése:**

A Csupor Gastro Kft. (9700 Szombathely, Mátyás király u. 12.) a Mátyás király u. 12. sz. előtt a 6377/1 hrsz-ú közterületen vendéglátó előkertet (1. melléklet) szeretne kihelyezni a gyalogjárda és a közút között lévő zöldterületen oly módon, hogy a terasz területét zúzalékkal látja el és a kiemelt szegély mögött 0,50 m-es biztonsági sávot hagy el az Útügyi Műszaki Előírás szabályainak megfelelően.

A kérelmet megvizsgálva támogatom, hogy a Mátyás király u. 12. sz. ingatlan előtti zöldterületen a vendéglátó előkert kialakításra kerüljön azzal a feltétellel, hogy a közterület használat idejére a közterület használat szabályairól szóló rendelkezésekben előírt igénybevételi díjat kérelmezőnek meg kell fizetnie. Amennyiben a közterületi használat ideje lejár, azt követően az eredeti állapotot vissza kell állítani saját költségén, melyet a Parkfenntartónak (Szombathelyi Temetkezési és Parkfenntartási Kft., 9700 Szombathely Jászai M. u. 2.) át kell adnia.

**Szent Gellért u. – Rumi u. sarkán vendéglátó előkert kihelyezése:**

Antal Péter egyéni vállalkozó (9700 Szombathely, Rumi út 113.) a Szent Gellért u. – Rumi u. sarkán lévő Fagylaltozó mellett vendéglátó előkertet szeretne kihelyezni a 9587/5 hrsz-ú közterületen oly módon, hogy a pavilon melletti zöldterületen szilárd burkolattal ellátott teraszt alakítana ki. (2. sz. melléklet)

A kérelmet megvizsgálva támogatom, hogy a Szent Gellért u. – Rumi u. sarkán lévő zöldterületen a vendéglátó előkert kialakításra kerüljön azzal a feltétellel, hogy a közterület használat idejére a közterület használat szabályairól szóló rendelkezésekben előírt igénybevételi díjat kérelmezőnek meg kell fizetnie. Amennyiben a közterületi használat ideje lejár, azt követően az eredeti állapotot vissza kell állítani saját költségén, melyet a Parkfenntartónak (Szombathelyi Temetkezési és Parkfenntartási Kft., 9700 Szombathely Jászai M. u. 2.) át kell adnia.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2017. december „ ”**

/: **Illés Károly** :/

alpolgármester

**HATÁROZATI JAVASLAT**

**….…./2017. (XII.11.) GVB számú határozat**

A Gazdasági és Városstratégiai Bizottság megtárgyalta a „Javaslat Szombathely, Mátyás király u. 12. sz. előtt és a Szent Gellért u. – Rumi u. sarkán vendéglátó előkertek kihelyezésére” című előterjesztést, és az alábbi döntést hozza:

1. A Bizottság egyetért azzal, hogy a Mátyás király u. 12. sz. ingatlan előtti zöldterületen a vendéglátó előkert kialakításra kerüljön azzal a feltétellel, hogy a közterület használat idejére a közterület használat szabályairól szóló rendelkezésekben előírt igénybevételi díjat kérelmezőnek meg kell fizetnie, ezt követően az eredeti állapotot vissza kell állítania, melyet a Parkfenntartóval át kell vetetnie.
2. A Bizottság egyetért azzal, hogy a Szent Gellért u. – Rumi u. sarkán lévő zöldterületen a vendéglátó előkert kialakításra kerüljön azzal a feltétellel, hogy a közterület használat idejére a közterület használat szabályairól szóló rendelkezésekben előírt igénybevételi díjat kérelmezőnek meg kell fizetnie, ezt követően az eredeti állapotot vissza kell állítania, melyet a Parkfenntartóval át kell vetetnie.

**Felelős:** Dr. Puskás Tivadar, polgármester

Lendvai Ferenc, a bizottság elnöke

Illés Károly, alpolgármester

(a végrehajtásért: Lakézi Gábor, a Városüzemeltetési Osztály vezetője)

**Határidő:** azonnal